İlqar Məmmədov - prezident 'qarşıdurması': məhbusun çəkisini artıran səbəb
Thomas de Waal həbsdə olan REAL lideri ilə bağlı üzləşilən dilemmaları təhlil edir
"" Vaşinqtonda qərargahlanan Carnegie Beynəlxalq Sülh Fondunun təhlilçisi yazır ki, rəsmən İsmayıllı rayonundakı iğtişaşlardan dolayı saxlanmış Məmmədovun həbsinin əsl səbəbi onun REAL hərəkatının lideri kimi hakim rejimin açıq tənqidçisi olması, elə həmin il prezident seçkisinə hazırlaşmasıydı. Di gəl, bir sıra tanınmış müxalifətçilər, elə Məmmədovla birlikdə saxlanmış Tofiq Yaqublu belə buraxıldı, amma Məmmədov həbsdə qaldı. “,” müəllif yazır. "," məqalədə deyilir. Thomas de Waal İlqar Məmmədovun prezident Əliyevə yaratdığı problemi Rusiyada Alexei Navalninin prezident Vladimir Putin üçün yaratdığına analoq sayır. Onun fikrincə, fərqli şəxsiyyətlər olsalar da, eyni mövqedədirlər. Məmmədov status-kvoya etibarlı alternativ sayılır. “ ,” müəllif vurğulayır. De Waal-ın fikrincə, Məmmədov özü açıq etiraf etməsə də, Azərbaycandakı klan siyasətindən də yararlanmış olur. Atası “yeraz”, yəni Ermənistanda doğulmuş azərbaycanlılar icmasında tanınmış ailə başçısıdır. Məmmədov azadlığa çıxarsa, böyük potensial dəstək bazası və milli şəbəkə miras almış olacaq. “ ,” Thomas de Waal yazır. İlqar Məmmədov 2013-cü ilin yanvarında İsmayıllıda kütləvi iğtişaşların təşkilində ittiham olunaraq, 7 il azadlıqdan məhrum edilib. Avropa Məhkəməsi artıq onun iki şikayətini təmin edib. Məhkəmə hələ 2014-cü ilin mayında İ.Məmmədovun azadlıq hüququ və təqsirsizlik prezumpsiyasının pozulduğunu təsdiqləyib. Həmin qərardan sonra onun işi Şəki Apellyasiya Məhkəməsinə göndərilmişdi. Ancaq Şəki Apellyasiya Məhkəməsi birinci instansiya məhkəməsinin hökmünü qüvvədə saxlayıb. Bundan sonra verilən kasasiya şikayəti də təmin edilməyib. Ötən il dekabrın 5-də Avropa Şurası Nazirlər Komitəsi (AŞNK) Avropa Məhkəməsinin İ.Məmmədovla bağlı qərarını icra etmədiyinə görə Azərbaycana qarşı xüsusi prosedura başlanması barədə keçid qətnaməsi qəbul edib. Hökumət rəsmiləri deyir ki, qanunvericiliyə edilən son dəyişikliklər İ.Məmmədovun şərti azadlığa çıxmasına imkan yaradır. Ancaq İ.Məmmədov da bəyan edib ki, o, şərti azadlıq yox, bəraət istəyir. Bir müddət öncə Avropa Məhkəməsi Avropa Şurası Nazirlər Komitəsinə, Azərbaycan hökumətinə və həbsdə olan REAL liderinə məktub göndərib. "Məktubda Nazirlər Komitəsinə, hökumətə və bizə sorğu ilə bağlı yazılı şərhlərin martın 1-nə kimi təqdim edilə bilməsi haqqında məlumat verilir," Məmmədovun vəkili Fuad Ağayev bildirib.